Cercetătorii au extras primele roci de sub „Orașul pierdut” din Oceanul Atlantic, unde se ascund secretele apariției vieții pe Pământ
Cercetătorii au susținut de mult timp că cele mai adânci regiuni ale oceanelor ar putea fi locurile unde au apărut primele forme de viață de pe planeta noastră. Un astfel de loc este și „Orașul pierdut” din Atlantic, o structură denivelată cu turnuri de piatră bizare care se înalță de pe fundul oceanului ca niște blocuri subacvatice cu zeci de etaje. Acum, specialiștii au reușit să obțină primele mostre de rocă din această posibilă Grădină a Edenului, relatează The New York Times.